সলমন খান সঞ্চালিত অনুষ্ঠান 'দশ কা দম' সিজন ৩ -এর গ্র্যান্ড ফিনালে-তে এক মঞ্চে আসতে চলেছেন 'করণ -অর্জুন'। শাহরুখ ও সলমনকে এই অনুষ্ঠানে ফের একমঞ্চে দেখা যেতে চলেছে। শুধু সলমন-শাহরুখ নন, এই অনুষ্ঠানে হাজির হন রানি মুখোপাধ্যায়ও। আর অনুষ্ঠানে একটি প্রতিযোগিতার আয়োজন হয়। ওই বিশেষ প্রতিযোগিতায় সলমন শাহরুখের টক্কর হয়। সেখানে সলমনের প্রতিভা দেখে রানি মুখোপাধ্যায় মন্তব্য করেন, 'সলমন বিয়ে নয়, এবার সন্তানের জন্ম দাও। '